《咏马当山宁江庙》
宋代·章劼

惊涛汹涌江势恶，一山屹立真环奇。
正如匹马勇赴敌，万夫辟易莫敢支。
氤氲山腋云气聚，焜燿庙貌神灵棲。
风帆浪舶香火盛，旱魃雨厉牛羊刲。
三元水府各雄据，此实上元开府处。
阴兵擐甲扬灵旗，绍兴勤王宽北顾。
涂金大扁于湖书，八法森森鬼神护。
通犀宝带酾龙珠，罗献渠严掌故好。
我曹一拜王之庭，坎坎击鼓牲酒陈。
萧骚古木云四合，路左怪石蹲麒麟。
人心倾止形势壮，葡萄酒马迹何庸神。
秋风愿借一帆便，笠潭正好羹鲈莼。

作者简介：章劼，宁宗嘉定中曾重修小孤山小孤庙（《永乐大典》卷六七○○）。